Filoméla (dcéra Pandióna)

Filoméla (, ) je v gréckej mytológii dcéra aténskeho kráľa Pandióna I. a jeho manželky Zeuxippy.Apollodoros, Bibliotheca, 3,14,8.

Aténsky kráľ Pandión mal dve dcéry, Filomélu a Proknu a synov Erechthea a Bouta.

Keď boli Atény obliehané silným nepriateľom, prišiel aténskemu kráľovi Pandiónovi na pomoc trácky kráľ Téreus a spoločnými silami neprateľa zahnali. Pandión mu následne dal z vďaky za manželku dcéru Proknu a Téreus s ňou odišiel do Trákie. Prokné mu potom  porodila syna Itya.  

Po niekoľkých rokoch prišiel Téreus do Atén, aby odviedol Filomélu na návštevu sestry do Trákie.  Téreus ale nanešťastie podľahol jej kráse a zaľúbil sa do nej. Táto láska však mala potom hrozné následky. Filoméla jeho lásku neopätovala a preto ju po príchode do Trákie odviedol do hustého lesa, kde sa jej chcel zmocniť násilím. Keď sa mu ubránila, zatvoril ju do osamelej chatrče. Filomélu však nezlomilo ani väzenie a keď navyše v hneve vyhlásila, že nebude mlčať, Téreus jej vyrezal jazyk.

Filoméla si však našla spôsob ako to sestre oznámiť. Vytkala správu o svojom osude na závoj a poslala ho svojej sestre. Prokné potom tajne odviedla Filomélu do paláca a spoločne pripravili Téreovi strašnú pomstu. Prokné zabila syna Itya a pripravila z neho manželovi večeru.Hyginus, Fabulae 45.

Najvyšší boh Zeus tento hrozný zločin nenechal bez trestu. Všetkých troch ich zbavil ľudskej podoby. Filomélu premenil na lastovičku, Proknu na slávika a Térea zmenil na dudka.

Keď sa o tom dozvedel ich otec Pandión, usúžil sa žiaľom až k smrti.

 Referencie a bibliografia 

 Iné projekty 

Kategória:Postavy gréckej mytológie